|  |  |
| --- | --- |
|  | “APSTIPRINU”:Lauksaimniecības datu centra direktors I.Vorslovs 2021.gada 13.oktobrī |

# Šķirnes lauksaimniecības dzīvnieku audzētāju biedrības un krustojuma cūku audzētāju organizācijas vērtēšanas

**komisijas nolikums**

Izdots saskaņā ar Valsts pārvaldes iekārtas likuma 72.panta pirmās daļas 1.punktu un 2018. gada 18. decembra Ministru kabineta noteikumu Nr. 796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība” 2.punktu

## Vispārīgie noteikumi

* 1. Nolikumā noteikts Šķirnes lauksaimniecības dzīvnieku audzētāju biedrības (turpmāk – biedrība) un krustojuma cūku audzētāju organizācijas (turpmāk – organizācija) vērtēšanas komisijas (turpmāk – Komisija) sastāvs un darba organizēšanas kārtība un, biedrības un organizācijas atbilstības kritēriju un prasību izvērtēšanas metodika:
		1. biedrības un organizācijas atzīšanai un atzīšanas atsaukšanai;
		2. tīršķirnes vaislas lauksaimniecības dzīvnieku un krustojuma vaislas cūku audzēšanas programmas (turpmāk – audzēšanas programma) vai audzēšanas programmas grozījumu apstiprināšanai vai neapstiprināšanai, apstiprinātas audzēšanas programmas apturēšanai vai apstiprinājuma atsaukšanai;
		3. pārējiem lauksaimniecības dzīvniekiem izstrādātas audzēšanas programmas vai audzēšanas programmas grozījumu apstiprināšanai vai neapstiprināšanai, apstiprinātas audzēšanas programmas apturēšanai vai apstiprinājuma atsaukšanai;
		4. Atzītas biedrības un organizācijas darbības izvērtēšanai.
	2. Lauksaimniecības datu centra (turpmāk – LDC) direktora parakstīts nolikums tiek publicēts LDC tīmekļvietnē [http://www.ldc.gov.lv](http://www.ldc.gov.lv/)

## Komisijas sastāvs

* 1. Komisijā ir divi datu centra pārstāvji un pa vienam pārstāvim no Zemkopības ministrijas, Pārtikas un veterinārā dienesta un Latvijas Biozinātņu un tehnoloģiju universitātes.
	2. Datu centrs savā tīmekļvietnē publicē datu centra apstiprinātu Komisijas nolikumu, kurā noteikts Komisijas sastāvs un darba organizēšanas kārtība.

## Biedrības un organizācijas atbilstības izvērtēšanas dokumentu iesniegšanas kārtība

* 1. Biedrība vai organizācija iesniedz Komisijai iesniegumu:
		1. tīršķirnes vaislas lauksaimniecības dzīvnieku vai krustojuma vaislas cūku audzēšanai saskaņā ar 2018. gada 18. decembra Ministru kabineta noteikumu Nr. 796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība” (turpmāk – Noteikumi Nr.7[96) 16.punktu](https://likumi.lv/ta/id/303849#piel1)  par:
			1. biedrības vai organizācijas atzīšanu;
			2. audzēšanas programmas apstiprināšanu;
			3. audzēšanas programmas grozījumu apstiprināšanu.
		2. pārējo lauksaimniecības dzīvnieku audzēšanai, saskaņā ar Noteikumu Nr.796 21.punktu par:
			1. biedrības atzīšanu;
			2. audzēšanas programmas apstiprināšanu;
			3. audzēšanas programmas grozījumu apstiprināšanu.
	2. Iesniegumus sagatavo rakstiski – papīra vai elektroniskā formā, ja pieteikums sagatavots atbilstoši normatīvajiem aktiem par elektronisko dokumentu noformēšanu.
	3. Iesniegums papīra formā jāiesniedz: LDC, Republikas laukumā 2, Rīgā, LV- 1010, rakstot elektroniski (parakstīts ar drošu elektronisko parakstu) - uz e-pasta adresi: ldc@ldc.gov.lv.

## Komisijas sēdes sasaukšanas un norises kārtība

* 1. Komisijas sēdes tiek sasauktas šādos gadījumos:
		1. ja saņemts iesniegums šī nolikuma 3.1. apakšpunkta noteiktajā kārtībā;
		2. ja tikusi konstatēta neatbilstība Eiropas Parlamenta un Padomes Regulas (ES) 2016/1012 (2016. gada 8. jūnijs) par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Eiropas Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā (“Dzīvnieku audzēšanas regula”) (turpmāk - regula Nr. 2016/1012) II nodaļas un I pielikuma prasībām, tostarp no Pārtikas un veterinārā dienesta saņemts normatīvo aktu pārkāpumu konstatējošs dokuments;
		3. ja biedrības vai organizācijas darbības atkārtoti, pastāvīgi vai kopumā neatbilst normatīvajos aktos par dzīvnieku audzēšanu un ciltsdarbu noteiktajām prasībām, kā arī Noteikumu Nr.796 prasībām, tostarp no Pārtikas un veterinārā dienesta saņemts normatīvo aktu pārkāpumu konstatējošs dokuments;
		4. saņemta sūdzība, kurā norādītas konkrētas ziņas par biedrības vai organizācijas darbības neatbilstību normatīvajiem aktiem par dzīvnieku audzēšanu un ciltsdarbu.
		5. ja tiek izvērtēta atzītas biedrības vai organizācijas darbība un apstiprinātas audzēšanas programmas īstenošanas rezultāti.
	2. Komisijas priekšsēdētāju un Komisijas priekšsēdētāja vietnieku ievēlē no Komisijas locekļu vidus.
	3. Komisijas sēdes sasauc Komisijas priekšsēdētājs.
	4. Komisijas darbu vada Komisijas priekšsēdētājs. Komisijas priekšsēdētāja prombūtnes laikā viņa pienākumus pilda Komisijas priekšsēdētāja vietnieks.
	5. Komisija ir lemttiesīga, ja sēdē piedalās vismaz trīs Komisijas locekļi.
	6. Komisija lēmumus pieņem ar vienkāršu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.
	7. Komisijas sekretariāta funkcijas veic LDC.
	8. Komisijas locekļi tiek iepazīstināti ar Komisijas darba kārtību un informēti par Komisijas sēdes norises laiku un vietu ne vēlāk kā piecas dienas pirms komisijas sēdes.
	9. Komisijas dalībniekiem dokumenti vērtēšanai tiek iesniegti triju dienu laikā no Iesnieguma saņemšanas dienas.
	10. Komisijas locekļi detalizēti izvērtē dokumentus un sniedz savu viedokli par Biedrības vai Organizācijas atzīšanu, vai nepilnīgas informācijas, vai papildu jautājumu gadījumā, ierosina veikt papildus pārbaudi vai faktu noskaidrošanu.
	11. Sēdes protokols tiek sagatavots piecu darba dienu laikā pēc Komisijas sēdes norises.
	12. Sēdes protokols pirms parakstīšanas tiek saskaņots ar visiem Komisijas locekļiem.
	13. Sēdes protokolu paraksta Komisijas priekšsēdētājs un sekretārs;
	14. Komisijas lēmums stājas spēkā ar tā paziņošanas brīdi adresātam.
	15. Komisijas sēdēs var tikt pieaicināti lopkopības nozares eksperti, kam ir padomdevēja tiesības.

## Atbilstības izvērtēšanas vispārīgie noteikumi

* 1. Komisija izvērtē biedrības vai organizācijas atbilstību, un to iesniegtās audzēšanas programmas vai audzēšanas programmas grozījumus saskaņā ar Noteikumos Nr.796 minētajām prasībām.
	2. Komisija, pirms pieņemts lēmums par biedrības vai organizācijas atzīšanu, ir tiesīga fiziskā pārbaudē izvērtēt biedrības vai organizācijas atbilstību Noteikumos Nr.796 minētajām prasībām.
	3. Komisijas lēmumu var apstrīdēt mēneša laikā no tā spēkā stāšanās dienas, iesniedzot iesniegumu LDC direktoram. LDC direktora lēmumu var pārsūdzēt tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.

## Dokumentu izvērtēšanas un lēmumu pieņemšanas kārtība

## Atbilstības izvērtēšana biedrībai un organizācijai saskaņā ar Regulas (ES) 2016/1012 prasībām.

* + 1. Biedrības un organizācijas atbilstību izvērtē un tās atzīst atbilstoši regulas Nr. 2016/1012 4.panta un I pielikuma 1.daļas prasībām.
		2. Komisija mēneša laikā no iesnieguma saņemšanas dienas izvērtē biedrības vai organizācijas atbilstību šī nolikuma 6.1.1. apakšpunkta prasībām un pieņem lēmumu par tās atzīšanu vai atzīšanas atteikumu un paziņo to biedrībai vai organizācijai.
		3. Ja Komisija, izvērtējot biedrības vai organizācijas atbilstību, konstatē trūkumus, tā nosaka termiņu trūkumu novēršanai, ne ilgāku par 30 dienām.
		4. Ja biedrība vai organizācija Komisijas konstatētos trūkumus noteiktajā termiņā nenovērš, Komisija pieņem lēmumu par atteikumu atzīt biedrību vai organizāciju un paziņo to biedrībai vai organizācijai.
		5. Biedrības atbilstības izvērtēšanu veic saskaņā ar šī nolikuma 1.pielikumu.
		6. LDC piecu darbdienu laikā pēc lēmuma pieņemšanas par biedrības vai organizācijas atzīšanu iekļauj to šķirnes lauksaimniecības dzīvnieku audzētāju biedrību un krustojuma cūku audzētāju organizāciju sarakstā (turpmāk – saraksts). LDC atzīto biedrību un organizāciju sarakstu ievieto savā tīmekļvietnē.
		7. Komisija ir tiesīga pieņemt lēmumu par atzīšanas atsaukšanu biedrībai vai organizācijai atbilstoši regulas Nr. 2016/1012 47. panta prasībām.

## 6.2. Audzēšanas programmas, kuru plānots īstenot tīršķirnes vaislas lauksaimniecības dzīvniekiem un krustojuma vaislas cūkām, atbilstības izvērtēšana un apstiprināšana.

##  6.2.1. Audzēšanas programmu izvērtē un apstiprina atbilstoši regulas Nr. 2016/1012 8. panta un I pielikuma 2. un attiecībā uz zirgu dzimtas dzīvniekiem papildus 3.daļas vai 12.panta prasībām.

 6.2.2. Komisija mēneša laikā no iesnieguma saņemšanas dienas izvērtē biedrības vai organizācijas iesniegtās audzēšanas programmas atbilstību un pieņem lēmumu par tās apstiprināšanu vai neapstiprināšanu un paziņo to biedrībai vai organizācijai.

 6.2.4. Ja Komisija, izvērtējot audzēšanas programmas atbilstību, konstatē trūkumus, tā nosaka termiņu trūkumu novēršanai, ne ilgāku par 30 dienām.

 6.2.5. Ja biedrība vai organizācija Komisijas konstatētos trūkumus audzēšanas programmā noteiktajā termiņā nenovērš, Komisija pieņem lēmumu par atteikumu apstiprināt audzēšanas programmu un paziņo to biedrībai vai organizācijai.

 6.2.6. Audzēšanas programmas atbilstības pārbaudi veic saskaņā ar šī nolikuma 2.pielikumu.

 6.2.7. Pēc audzēšanas programmas apstiprināšanas LDC to ievieto savā tīmekļvietnē.

 6.2.9. Komisija ir tiesīga pieņemt lēmumu par audzēšanas programmas apstiprinājuma apturēšanu vai atsaukšanu atbilstoši regulas Nr. 2016/1012 47. panta prasībām.

**6.3. Audzēšanas programmas grozījumu, kuru īsteno tīršķirnes vaislas lauksaimniecības dzīvniekiem un krustojuma vaislas cūkām, atbilstības izvērtēšana un apstiprināšana.**

**6.3.1.**  Biedrība iesniedz audzēšanas programmas grozījumus, ja audzēšanas programmā veikti būtiski precizējumi, kas skar regulas Nr. 2016/1012 I. pielikuma 2. daļas nosacījumus, izņemot redakcionālus labojumus. Būtisko kritēriju saraksts audzēšanas programmas grozījumiem un rekomendētais salīdzinošās tabulas paraugs audzēšanas programmu grozījumu iesniegšanai norādīts šī nolikuma 4.pielikuma 1. un 2.tabulā.

6.3.2. Ja biedrība audzēšanas programmas grozījumos vēlas iekļaut nosacījumus, kas pilnībā maina apstiprinātās audzēšanas programmas būtību un tās īstenošanu (piemēram, tiek mainīti programmas mērķis, virsmērķis, uzdevumi, sasniedzamie rādītāji), kā arī, ja audzēšanas programmā veiktie grozījumi pārsniedz 50 procentus no apstiprinātās audzēšanas programmas teksta, tad biedrība vai organizācija iesniedz **audzēšanas programmu jaunā redakcijā** saskaņā ar šī nolikuma 3.1.1. un 3.1.1.2. apakšpunktu. Komisija iesniegtās audzēšanas programmas izvērtēšanu veic atbilstoši šī nolikuma 2.pielikumam.

6.3.3. Audzēšanas programmas grozījumus iesniedz rekomendētās salīdzinošās tabulas veidā (paraugs norādīts šī nolikuma 4.pielikumā, 2.tabula) un audzēšanas programmas jauno redakciju ar iestrādātiem grozījumiem.

6.3.4. Komisija katru audzēšanas programmas grozījumu izvērtē un apstiprina atsevišķi.

6.3.5. Audzēšanas programmas grozījumus izvērtē un apstiprina atbilstoši Noteikumu Nr.796 un regulas Nr. 2016/1012 9. panta I pielikuma 2. un attiecībā uz zirgu dzimtas dzīvniekiem papildus 3.daļas prasībām.

6.3.6 Komisija mēneša laikā no iesnieguma saņemšanas dienas izvērtē biedrības vai organizācijas iesniegtās audzēšanas programmas grozījumu atbilstību un pieņem lēmumu par iesniegto grozījumu apstiprināšanu vai neapstiprināšanu un paziņo to biedrībai vai organizācijai.

6.3.7. Ja Komisija, izvērtējot audzēšanas programmas grozījumu atbilstību, konstatē trūkumus, tā nosaka termiņu trūkumu novēršanai, ne ilgāku par 30 dienām.

6.3.8. Ja biedrība vai organizācija Komisijas konstatētos trūkumus audzēšanas programmā noteiktajā termiņā nenovērš, Komisija pieņem lēmumu par atteikumu apstiprināt izmaiņas audzēšanas programmā un paziņo to biedrībai vai organizācijai.

6.3.9. Audzēšanas programmas grozījumu atbilstības pārbaudi veic saskaņā ar šī nolikuma 3.pielikumu.

6.3.10. Pēc audzēšanas programmas grozījumu apstiprināšanas LDC to ievieto savā tīmekļvietnē.

**6.4. Biedrību atbilstības izvērtēšana un atzīšana, kas īsteno audzēšanas programmu pārējiem lauksaimniecības dzīvniekiem un to izstrādāto audzēšanas programmu vai audzēšanas programmu grozījumu izvērtēšana un apstiprināšana.**

6.4.1. **Biedrības atbilstību izvērtēšana:**

6.4.1.1. Biedrības atbilstību izvērtē saskaņā ar Noteikumu Nr.796 19. punkta kritērijiem un prasībām.

6.4.1.2. Komisija mēneša laikā no iesnieguma saņemšanas dienas izvērtē biedrības atbilstību un pieņem lēmumu par tās atzīšanu vai neatzīšanu un paziņo to biedrībai.

6.4.1.3. Ja Komisija, izvērtējot biedrības atbilstību, konstatē trūkumus, tā nosaka termiņu to novēršanai, ne ilgāku par 30 dienām.

6.4.1.4. Ja biedrība Komisijas konstatētos trūkumus noteiktajā termiņā nenovērš, Komisija pieņem lēmumu par atteikumu atzīt biedrību un lēmumu paziņo biedrībai.

6.4.1.5.Biedrības atbilstības pārbaudi veic saskaņā ar šī nolikuma 5.pielikuma I. daļu.

6.4.1.6. Komisija ir tiesīga pieņemt lēmumu par biedrības atzīšanas atsaukšanu, ja biedrības darbības atkārtoti, pastāvīgi vai kopumā neatbilst Noteikumu Nr.796 19.punkta kritērijiem un prasībām vai citos normatīvajos aktos par dzīvnieku audzēšanu un ciltsdarbu noteiktajām prasībām.

6.4.2. **Biedrības audzēšanas programmas vai audzēšanas programmas grozījumu atbilstības izvērtēšana:**

6.4.2.1. Biedrības iesniegtās audzēšanas programmas vai audzēšanas programmas grozījumu atbilstību izvērtē saskaņā ar Noteikumu Nr.796 [20.](https://likumi.lv/ta/id/303849#p20) punkta prasībām.

6.4.2.2.Ja biedrība audzēšanas programmas grozījumos vēlas iekļaut nosacījumus, kas pilnībā maina apstiprinātās audzēšanas programmas būtību un tās īstenošanu (piemēram, tiek mainīti programmas mērķis, virsmērķis, uzdevumi, sasniedzamie rādītāji), kā arī, ja audzēšanas programmā veiktie grozījumi pārsniedz 50 procentus no apstiprinātās audzēšanas programmas teksta, tad biedrība vai organizācija iesniedz audzēšanas programmu jaunā redakcijā saskaņā ar šī nolikuma 3.1.2. un 3.1.2.2. apakšpunktu. Komisija iesniegtās audzēšanas programmas atbilstības pārbaudi veic atbilstoši šī nolikuma 5.pielikuma II.daļai.

6.4.2.3. Komisija mēneša laikā no iesnieguma saņemšanas dienas izvērtē biedrības iesniegtās audzēšanas programmas vai audzēšanas programmas grozījumu atbilstību un pieņem lēmumu par tās apstiprināšanu vai neapstiprināšanu un paziņo to biedrībai.

6.4.2.4. Ja Komisija, izvērtējot audzēšanas programmas vai audzēšanas programmas grozījumu atbilstību, konstatē trūkumus, tā nosaka termiņu trūkumu novēršanai, ne ilgāku par 30 dienām.

6.4.2.5. Ja biedrība Komisijas konstatētos trūkumus audzēšanas programmā vai audzēšanas programmas grozījumos noteiktajā termiņā nenovērš, Komisija pieņem lēmumu par atteikumu apstiprināt audzēšanas programmu vai audzēšanas programmas grozījumus un paziņo to biedrībai.

6.4.2.6.Audzēšanas programmas atbilstības pārbaudi veic atbilstoši šī nolikuma 5.pielikuma II. daļai, bet audzēšanas programmas grozījumu atbilstības pārbaudi veic atbilstoši šī nolikuma 5.pielikuma III. daļai.

6.4.2.7. Pēc audzēšanas programmas vai audzēšanas programmas grozījumu apstiprināšanas LDC audzēšanas programmu ievieto savā tīmekļvietnē.

6.4.2.8. Komisija ir tiesīga pieņemt lēmumu par biedrības īstenotās audzēšanas programmas apstiprinājuma apturēšanu vai atsaukšanu, ja biedrības darbības atkārtoti, pastāvīgi vai kopumā neatbilst Noteikumu Nr.796 [20.](https://likumi.lv/ta/id/303849#p20) punkta prasībām.

## 6.5. Dokumentu izvērtēšana, ja Komisija sasaukta šī nolikuma 4.1.2., 4.1.3. un 4.1.4. punktā minētajā gadījumā.

6.5.1. Atzītas biedrības vai organizācijas, kura īsteno audzēšanas programmu tīršķirnes vaislas lauksaimniecības dzīvniekiem un krustojuma vaislas cūkām, darbībā konstatētās neatbilstības izvērtē saskaņā ar Noteikumu Nr. 796 15.punktu un Komisija pieņem lēmumu saskaņā ar Noteikumu Nr. 796 18.punktu.

6.5.2. Atzītas biedrības, kura īsteno audzēšanas programmu pārējiem lauksaimniecības dzīvniekiem, darbībā konstatētās neatbilstības izvērtē saskaņā ar Noteikumu Nr. 796 19. un 20.punktu un Komisija pieņem lēmumu atbilstoši Noteikumu Nr. 796 28. un 29. punktam.

**6.6. Dokumentu izvērtēšana, ja Komisija sasaukta šī nolikuma 4.1.5.punktā minētajā gadījumā.**

6.6.1. Atzīta biedrība vai organizācija pārskatu par audzēšanas programmas īstenošanas iepriekšējo periodu iesniedz LDC atbilstoši noteikumu Nr. 796 13. un 14. punktam.

6.6.2. Atzītas biedrības vai organizācijas darbību un apstiprinātas audzēšanas programmas īstenošanas rezultātus izvērtē pamatojoties uz Noteikumu Nr. 796 4. punktu un ņemot vērā 13.punktā minētos nosacījumus:

1. audzēšanas programmas mērķu un uzdevumu īstenošanas rezultāti;
2. sniegti ciltsdarba pakalpojumi;
3. organizēta ciltsdarba speciālistu praktiskā apmācība;
4. saraksts ar saimniecībām, kurās īsteno attiecīgo audzēšanas programmu.

##  7. Prasības dokumentiem

7.1. Komisija ir tiesīga pieprasīt biedrībai vai organizācijai iesniegt precizētu informāciju, vai acīmredzamu pārrakstīšanās kļūdu labojumu, šādu prasību izsakot elektroniski, un biedrības vai organizācijas pienākums ir Komisijas noteiktajā termiņā prasīto informāciju iesniegt LDC. Jebkurā gadījumā biedrība vai organizācija ir atbildīga par iesniegtajos dokumentos norādīto datu atbilstību patiesībai. Kļūdainu dokumentu iesniegšanu biežāk nekā divas reizes Komisija var uzskatīt par apzināti nepatiesu ziņu sniegšanu.

7.2. Atbilstības izvērtēšanas procesā Komisijai ir tiesības pieprasīt biedrībai vai organizācijai iesniegt ziņas, kas nav norādītas saskaņā ar regulas Nr. 2016/1012 un Noteikumu Nr.796 iesniegto dokumentāciju, ja tā nepieciešama, lai pārliecinātos par atbilstību Noteikumos Nr.796 noteiktajiem kritērijiem un kas attiecināmi uz biedrības vai organizācijas darbību ciltsdarba jomā.

7.3. Gadījumos, kad dokumentu izvērtēšanas procesā tiek konstatētas kļūdas (tai skaitā redakcionālas kļūdas), bet biedrība vai organizācija neveic pieprasītos labojumus, kā arī netiek iesniegta attiecīgi 7.2.punktā minētā informācija, Komisija var atteikt atzīt biedrību vai organizāciju un neapstiprināt tās audzēšanas programmu.

7.4. Iesniegto dokumentu izskatīšana tiek dokumentēta un apkopota, sagatavojot kopsavilkumu par biedrības un organizācijas atbilstību Noteikumos Nr.796 noteiktajām prasībām.

7.5. Komisija mēneša laikā pēc Noteikumos Nr.796 minēto dokumentu saņemšanas rakstiski paziņo biedrībai vai organizācijai par pieņemto lēmumu. Dokumentu paziņo uz oficiālo elektronisko adresi Oficiālās elektroniskās adreses likumā noteiktajā kārtībā, ja adresātam ir aktivizēts oficiālās elektroniskās adreses konts. Lēmumu paziņo, izmantojot pasta pakalpojumus, vēstuļu korespondences veidā:

7.5.1. kā vienkāršu pasta sūtījumu;

7.5.2. kā ierakstītu pasta sūtījumu nelabvēlīga administratīvā akta gadījumā.

## 8. Komisijas locekļu atbildība

8.1. Komisijas locekļu pienākums ir izskatīt iepriekš izsūtīto ar atbilstības izvērtēšanu saistīto dokumentāciju un jautājumu gadījumā vērsties pie Komisijas priekšsēdētāja pirms Komisijas sēdes.

8.2. Komisijas locekļu pienākums ir nodrošināt dokumentu atbilstības izvērtēšanu šī nolikuma noteiktajā termiņā.

8.3. Komisijas locekļi un nozares eksperti nav tiesīgi izpaust trešajām personām informāciju, kas kļuvusi zināma, izvērtējot biedrības vai organizācijas atbilstību.

8.4. Gadījumos, kad tiek konstatēts, ka kāds no Komisijas locekļiem vai ekspertiem nav ievērojis konfidencialitātes principu vai izmantojis informāciju savtīgiem nolūkiem, Komisijas locekļi pieņem lēmumu konkrēto personu turpmāk Komisijas sastāvā neiekļaut un nepieaicināt kā ekspertu.

8.5. Visi Komisijas locekļi ir atbildīgi par Komisijas sēdē pieņemtajiem lēmumiem.